Elämäni (Avellan)
Riidaks’ haudan partaalla,
 Kulvuks’ kuohu-aalloilla,
 Riennoks’ umpiretkillä
 Sua lausun, elämä.

 Ikävöiten mielessäin
 Mietein, meri edessäin:
 ”Takaa ruskopilvisen
 Etsin nä’ön ylhäisen,

 Ha’en rannan paremman
 Valon, rauhan valkaman.” –
 Purje, toivo liehaili,
 Laiva kauvas kiiteli.

 Riidaks’ haudan partaalla,
 Kulvuks’ kuohu-aalloilla,
 Riennoks’ umpiretkillä
 Sua lausun, elämä.

 Miss’ on suoja turvainen,
 Syömen rauha entinen?
 Missä toivon kultamaa
 Jot’ en saata unhoittaa?

 Aalto kulvun häiritsee,
 Myrskyt yllä pauhailee,
 Viel’ on ruskopilvinen
 Luotain yhtä kaukainen.